**DISPOZIŢIA**

**nr. 339 din 22 iulie 2021**

**privind constituirea Comisiei de recepţie la terminarea lucrărilor aferente obiectivului de investiții – *Execuţie drum de acces la staţia de transfer deşeuri Gherla, judeţul Cluj ȋn lungime de 360 m., relocare linii electrice aeriene pentru reglementare acces în incinta stației de transfer Gherla, județul Cluj” în cadrul proiectului “Sistem de Management Integrat al Deșeurilor în județul Cluj”,* lucrări executate în baza Contractului de lucrări nr. 39131/293 din 23.11.2018**

Preşedintele Consiliului Judeţean Cluj,

Analizând Referatul nr. 26812/21.07.2021 întocmit de către Direcţia Dezvoltare şi Investiţii, privind constituirea Comisiei de recepţie la terminarea *lucrărilor de construcții*  aferente obiectivului de investiții: “Execuţie drum de acces la staţia de transfer deşeuri Gherla, judeţul Cluj ȋn lungime de 360 m., relocare linii electrice aeriene pentru reglementare acces în incinta stației de transfer Gherla, județul Cluj” în cadrul proiectului “Sistem de Management Integrat al Deșeurilor în județul Cluj”

În conformitate cu prevederile:

* art. 191 alin. (1) lit. f) din Ordonanţa de Urgenţǎ a Guvernului nr.57/2019 *privind Codul Administrativ*, cu modificările şi completările ulterioare;
* art. 2 alin. (1), art. 9 lit. i), art. 17, art. 22, art. 27 și art. 28 din Legea nr. 10/1995 *privind calitatea în construcţii*, republicată, cu modificările şi completările ulterioare;
* Anexa 2 – Definirea unor termeni de specialitate utilizați în cuprinsul legii, pct. Recepția lucrărilor din Legea nr. 50/1991 *privind autorizarea executării lucrărilor de construcţii,* republicată, cu modificările şi completările ulterioare;
* art. 3 alin. (1) lit. a) și art. 9-23 din Regulamentul privind recepţia construcțiilor, aprobat prin Hotărârea Guvernului nr. 273/1994,cu modificările şi completările ulterioare;
* Hotărârea Guvernului nr. 766/1997*pentru aprobarea unor regulamente privind calitatea în construcţii*, cu modificările și completările ulterioare;
* art. 75 lit. c) pct. 1 din Normele metodologice *de aplicare a Legii nr. 50/1991 privind autorizarea executării lucrărilor de construcţii, aprobat prin Ordinul M.D.R.L nr. 839/2009*, cu modificările şi completările ulterioare,

În temeiul competenţelor stabilite prin art. 196 alin. (1) lit. b) din Ordonanţa de Urgenţǎ a Guvernului nr. 57/2019 privind *Codul Administrativ,* cu modificările şi completările ulterioare*;*

**DISPUNE:**

**Art. 1** Se constituie Comisia de recepţie la terminarea lucrăriloraferente obiectivului de investiții: “Execuţie drum de acces la staţia de transfer deşeuri Gherla, judeţul Cluj ȋn lungime de 360 m., relocare linii electrice aeriene pentru reglementare acces în incinta stației de transfer Gherla, județul Cluj” în cadrul proiectului “Sistem de Management Integrat al Deșeurilor în județul Cluj”,lucrări executate în baza Contractului de lucrări nr. 39131/293 din 23.11.2018, în componenţa nominală cuprinsă în anexa care face parte integrantă din prezenta dispoziție.

 **Art. 2** Persoanele nominalizate în calitate de preşedinte/membru de rezervă, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**Art. 3** Cu ducerea la îndeplinire a prezentei dispoziții se încredinţează comisia numită la art. 1, care va îndeplini atribuţiile cuprinse în legislaţia aplicabilă în domeniul efectuării recepției la terminarea lucrărilor.

**Art. 4** Prezenta dispoziţie se comunică persoanelor nominalizate la art.1, Direcției Dezvoltare și Investiții precum şi Prefectului Judeţului Cluj şi se aduce la cunoştinţă publică prin afişare pe pagina de internet „www.cjcluj.ro”.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**

**Anexă**

 **la Dispoziția nr. 339/22 iulie 2021**

**Componența Comisiei de recepţie la terminarea lucrărilor aferente obiectivului de investiții: “*Execuţie drum de acces la staţia de transfer deşeuri Gherla, judeţul Cluj ȋn lungime de 360 m., relocare linii electrice aeriene pentru reglementare acces în incinta stației de transfer Gherla, județul Cluj” în cadrul proiectului “Sistem de Management Integrat al Deșeurilor în județul Cluj”,* lucrări executate în baza Contractului de lucrări nr. 39131/293 din 23.11.2018**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat, după caz** | **Direcția/Serviciul/****Biroul/Compartimentul, după caz** | **Mențiuni** |
| 1 | Președinte | **Alexandru Crețu** | Șef serviciu | Direcția Dezvoltare și Investiții/ Serviciul Lucrări și Achiziții Publice | - |
| 2 | Membru | **Silvia Fabian** | consilier | Direcția Dezvoltare și Investiții/ Serviciul Lucrări şi Achiziţii Publice | - |
| 3 | Membru | **Teofil Ciortea** | consilier | Direcția Dezvoltare și Investiții/ Serviciul Lucrări şi Achiziţii Publice | - |
| 4 | Membru | **Marius Păsculescu** | consilier | Primăria Municipiului Gherla | - |
| 5 | Membru | **Ovidiu Lucaciu**  | Inginer | Inpectoratul Judetean in Constructii Cluj | - |
|  |  |  |  |  |  |
| 6 | Preşedinte de rezervă | **Gabriela Rotaru** | consilier | Direcția Dezvoltare și Investiții/Serviciul Lucrări şi Achiziţii Publice | - |
| 7 | Membru de rezervă | **Simona Engi Inăuan** | consilier | Direcția Dezvoltare și Investiții/Serviciul Lucrări şi Achiziţii Publice | - |
| 8 | Membru | **Silviu Beudean** | consilier | Primăria Municipiului Gherla |  |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**